În viteză, pe autostradă, pe contrasens. Un şofer a fost filmat într-o astfel de ipostază de camera de bord montată pe un alt autovehicul care circula pe autostrada Aiud -Turda, sectorul dat recent în folosinţă.

Şoferul care a greşit direcţia, odată intrat pe şoseaua de viteză, a continuat drumul pe banda de urgenţă în încercarea de a ajunge probabil spre nodul rutier de la Turda.

Isprava acestui conducător auto putea duce la o tragedie, asemeni celei din luna iunie, când tot pe A1, în judeţul Hunedoara, 4 oameni au murit şi alţi 3 au fost răniţi, după ce un şofer de 70 de ani a circulat cu autoturismul pe contrasens.